
UŽDAROSIOS AKCINĖS BENDROVĖS
 „KĖDAINIŲ BUTAI“
 VEIKLOS ATASKAITA
2021 m.





1. INFORMACIJA APIE BENDROVĘ

	Bendrovės pavadinimas
	Uždaroji akcinė bendrovė „Kėdainių butai“ (toliau- Bendrovė)

	Bendrovės kodas
	161130867

	Buveinės adresas
	Smilgos g. 9, LT-57270, Kėdainiai 

	Telefono numeris
	8 347 61606

	Elektroninio pašto adresas
	administratore@kedainiubutai.lt

	Interneto svetainės adresas
	www.kedainiubutai.lt

	Įsteigimo data
	Uždaroji akcinė bendrovė „Kėdainių butai“ įregistruota 1991 m. sausio 17 d., kaip Kėdainių valstybinė butų ūkio įmonė. 1995 m. liepos 23 d. Kėdainių rajono taryba nusprendė reorganizuoti įmonę į uždarąją akcinę bendrovę. Juridinių asmenų registre bendrovės įstatai Nr. AB95-28 įregistruoti 1995 m. liepos 28 d. UAB „Kėdainių butai“ vadovaudamasi Kėdainių rajono savivaldybės tarybos sprendimu, perėmė UAB „Kėdainių profilaktinė dezinfekcija“ turtą, veiklą ir įsipareigojimus. 


	Bendrovės vadovas
	Direktorius Kęstutis Vaitkevičius


	Įstatinis kapitalas, akcijų pokytis
	Bendrovės įstatinis kapitalas 2021 m. gruodžio 31 d. – 185 295,50 Eur. Įstatinis kapitalas padalytas į 63 895 paprastųjų vardinių akcijų, kurių nominali vertė – 2,90 Eur. Visos akcijos priklauso Kėdainių rajono savivaldybei. Bendrovės įstatinis kapitalas per 2021 metus nepakito. 




1.1. Bendrovės darbuotojai

	Darbo ištekliai yra labai svarbus veiksnys, kuris lemia bendrovės sėkmę. Per 2021 metus atleisti 6 darbuotojai, o priimti 3 darbuotojai. 2021 m. gruodžio 31d. įmonėje dirbo 31 darbuotojas.
	Metinis Bendrovės darbo užmokesčio bruto (neatskaičius darbuotojo mokesčių) fondas 2021 m. sudarė 355182 Eur. Per 2021 m. darbuotojams darbo užmokestis didėjo dėl minimalios algos didinimo. Įmonės darbuotojų vidutinis bruto darbo užmokestis buvo 964 Eur per mėnesį, padidėjo 30 Eur palyginus su 2020 metais. Darbuotojams paskatinti išmokėta 2480 Eur premijų, išmokėti vienkartiniai priedai už atliktus darbus sudarė 8166 Eur. Bendrovės direktoriui buvo priskaičiuotos sumos susijusios tik su darbo santykiais, nebuvo suteiktos paskolos ar garantijos įmonės vardu. Per 2021 metus vadovui priskaičiuota suma, susijusi su darbo santykiais, buvo 26658 Eur.	       

1.2. Bendrovės veiklos sritis

Bendrovės pagrindinė veikla – nekilnojamojo turto tvarkyba už atlygį arba pagal sutartį, pastatų remontas, restauravimas ir rekonstravimas, kitų, niekur nepriskirtų inžinerinių statinių statyba, pastatų ir statinių elektros tinklų įrengimas, vandentiekio, šildymo ir oro kondicionavimo sistemų įrengimas, kiti statybos baigiamieji ir apdailos darbai, stogų dengimas, įmonių administracinė ir aptarnavimo veikla, kita žmonių sveikatos priežiūros veikla.

2. BENDROVĖS 2021 METŲ VEIKLOS TIKSLAI IR UŽDAVINIAI

Bendrovės 2019 – 2022 metų strateginis veiklos planas patvirtintas UAB „Kėdainių butai“ valdybos 2018 m. spalio 10 d. protokolu Nr. 4.
Pagal patvirtintą 2019 – 2022 metų strateginį veiklos planą bendrovės strateginės kryptys yra:
· Būti geriausias pasirinkimas esamiems ir būsimiems klientams, tapti pažangiausia bendrojo naudojimo objektų administravimo, techninės priežiūros ir remonto, bei šilumos ūkio eksploatacijos paslaugas daugiabučiams namams bei viešiesiems objektams teikiančia Kėdainių regiono įmone.
· Pagrindiniai kriterijai vykdant veiklą:
· Paslaugų kokybė ir profesionalumas;
· Sąžininga paslaugų apskaita ir atsakomybė;
· Bendradarbiavimas – darbuotojas/klientas kaip partneris ir lygiateisis komandos narys;
· Atsakingas ir racionalus resursų panaudojimas.
· Ekonominio veiklos efektyvumo didinimas - bendrojo naudojimo objektų administravimo, techninės priežiūros ir remonto, bei šilumos ūkio eksploatacijos paslaugų teikimo proceso optimizavimas sumažinant sąnaudas.

3. BENDROVĖS BŪKLĖS, VEIKLOS VYKDYMO IR PLĖTROS APŽVALGA

2021 metus užbaigėme pelningai, pelnas prieš apmokestinimą 1805 Eur. 
Palyginimas su 2020 metais atsispindi lentelėje Nr. 1.

1 lentelė. Įmonės rodikliai
	
Rodikliai
	
Visos įmonės

	Metai
	2021 m.
	2020 m.

	Pajamos
	520013
	497579

	Sąnaudos
	518208
	495475

	Veiklos pelnas (nuostolis)
	1805
	2104










	
	Mokesčių surinkimas iš gyventojų vykdomas per 5 bankus ir įmonės kasą. 
Gyventojų įmokos atsispindi pateiktoje lentelėje Nr. 2.	

2 lentelė. Surinkti mokesčiai bankuose ir įmonės kasoje per 2021 metus

	Bankai
	Surinkta įmokų iš gyventojų

	Luminor AS
	195499,93

	Swedbank AB
	79203,13

	SEB bankas AB
	47915,57

	Šiaulių bankas AB
	3857,95

	Perlas finance UAB
	206934,06

	Kasa
	929,66

	Viso:
	534340,30



		
              Iš viso bendrovė turi mokėtinų sumų ir įsipareigojimų už 502611 Eur. Įmonės balanse po vienerių metų mokėtinos sumos yra 54322 Eur - tai skola UAB „Kėdainių vandenys“, kurios mokėjimas pagal Kauno apylinkės teismo nutartį, patvirtinusią Taikos sutartį tarp bendrovių dėl skolos išmokėjimo per 10 metų pagal grafiką.
  Per vienerius metus mokėtinos sumos sudaro 448289 Eur. Bendrovė turi seną finansinę skolą – 4409 Eur Kėdainių rajono savivaldybei, gautą katilinių kuro pirkimui. Skolos tiekėjams sudaro 16540 Eur, atostoginių kaupiniai - 22558 Eur. Kitos skolos - 26248 Eur sudaro einamojo mėnesio įsiskolinimas VMI, Sodrai ir kiti mokesčiai.
	 Didelę dalį mokėtinų sumų sudaro administruojamų namų gyventojų kaupiamosios lėšos. Tai atsispindi lentelėje Nr. 3:
 
3 lentelė. Gyventojų kaupiamosios lėšos

	Kaupiamųjų lėšų rūšys
	2021 m.
	2020 m.

	Kaupimo fondas
	101668
	81603

	Privalomojo remonto lėšos
	194529
	    188863

	Šilumos tinklų priežiūros fondas
	35427
	60187

	Butų nuomos mokestis savivaldybei
	43709
	40483

	Viso:
	375333
	                     371136



 Įmonės pagrindinė veikla yra daugiabučių namų administravimas, todėl ir gautinos sumos iš butų savininkų ir nuomininkų ir jų abejotinos skolos sudaro didžiausią gautinų sumų ir abejotinų skolų dalį. Per 2021 metus į gyventojų abejotinas skolas iškelta skolų už 4715,06 Eur, o sumokėta iš abejotinų skolų 2046,88 Eur. Lyginant su 2020 metais abejotinų skolų likutis padidėjo 2668,18 Eur. Nurašyta beviltiškų gyventojų skolų nebuvo. Gyventojų įsiskolinimas už gautas paslaugas per metus padidėjo 4268,33 Eur.
	Gyventojų įsiskolinimų pokyčiai atsispindi lentelėse Nr. 4 ir 5.

4 lentelė. Gyventojų skolos
	
	Viso
	2021 m.
	2020 m.

	Privatizuotų butų gyventojų ir nuomininkų skolos
	456490
	455023

	
	
	


	
5 lentelė. Abejotinos skolos
	
	Abejotinų skolų likučiai
	2021 m.
	2020 m.

	Privatizuotų butų skolų likučiai
	61668
	59680

	Savivaldybės butų skolų likučiai
	35965
	35285

	Viso:
	97633
	94965



Darbas su skolininkais atsispindi lentelėje Nr. 6

6 lentelė. Skolų išieškojimas

	
	2021 m.
	2020 m.

	
	vnt.
	suma
	vnt.
	suma

	Teismui perduoti ieškiniai
	81
	19478,35 (skola)
587,59 (delsp.)
	155
	37261,79 (skola), 1226,18 (delsp.)

	Pasirašyti neprotestuojami vekseliai/taikos sutartys
	13
	6932,78
	2/12
	211,55/4458,92

	Antstoliams perduota vykdomųjų raštų
	91
	24092,75
(skola,delsp,žym.mok.)
	205
	36031,93 
(skola, delsp,žym.mok.)

	Iš antstolių pervestos sumos
	
	16805
	
	16550

	Susigrąžinta delspinigių 
	
	732
	
	922

	Žyminio mokesčio
	
	2657
	
	2357




	Bendrovė 2021 m. gruodžio 31 d.  administravo 132 daugiabučius namus, kuriuose yra 2972 butai, iš jų 620 savivaldybės butų  ir 2352 butai privatizuoti. Bendrovė 2021 m. pradėjo administruoti daugiabučius namus: Jaunimo g. 41, Keleriškių k., Kėdainių r., Ežero g. 2, Vainotiškių k., Kėdainių r., Dotnuvėlės g. 2, Gudžiūnų mstl., Kėdainių r., Naujoji g. 1, Tiskūnų k., Kėdainių r., Naujoji g. 3, Tiskūnų k., Kėdainių r., Naujoji g. 5, Tiskūnų k., Kėdainių r., Šilainių g. 3, Beinaičių k., Kėdainių r., M. Daukšos g. 46, Kėdainiai, Bališkių g. 12, Surviliškio mstl., Kėdainių r., Liepų g. 10, Kunionių k., Kėdainių r., Liepų g. 12, Kunionių k., Kėdainių r. Per 2021 metus bendrovė nutraukė administravimą su daugiabučiais namais: Respublikos g. 28, Kėdainiai, Šilainių g. 3, Beinaičių k., Kėdainių r.
Pastato inžinerinių tinklų priežiūros ir eksploatavimo sutartys, kurių galiojimo terminas pasibaigęs, buvo pratęstos. Naujai sudarytos 2021 metais 39 sutartys: 22 sutartys su socialinio būsto nuomininkais, 17 sutarčių su savivaldybės busto nuomininkais.
	Buvo paruošti šildymo sezonui 137 pastatai: atlikti 137 pastatų hidrauliniai bandymai, išplauta 40 šildymo sistemų, 42 šilumokaičiai.
	Per 2021 metus buvo registruota 2064 iškvietimai, tame skaičiuje 433 iškvietimai, susiję su elektros tiekimo sutrikimais, kurie dažniausiai įvyksta dėl buityje naudojamų netvarkingų elektros prietaisų. Užfiksuota 290 statybinių konstrukcijų, 333 kanalizacijos vamzdynų gedimai, 1008 vandens ir šilumos tiekimo atskiriems butams sutrikimai ar nukrypimai nuo normatyvinių parametrų, pašalinta 204 avarinių gedimų nedarbo metu, automatizuoti 4 šilumos punktai.
	Privalomojo remonto lėšų iš gyventojų surinkta už 86065,71 Eur. Atlikta darbų 2021 m. iš privalomojo remonto fondo už 80399,49 Eur. Metų pabaigoje privalomojo remonto lėšų likutis yra 194528,79 Eur. Kaupimo fondo lėšų per 2021 m. priskaičiuota 83522,84 Eur. Atlikta darbų iš šio fondo už 48449,14 Eur. Metų pabaigoje kaupimo fonde gyventojai yra sukaupę 101668,80 Eur. Atlikti darbai 2021 m.: Dotnuvėlės  g. 3, Gudžiūnai, Kėdainių r., įžeminimo kontūro montavimas, apšvietimo instaliacijos keitimas už 1900,00 Eur iš kaupimo fondo lėšų, Ramybės g. 3, Saviečiai, Kėdainių r., langų keitimas už 1200,00 Eur ir durų keitimas už 800,00 Eur iš kaupimo fondo lėšų, Šėtos g. 87, Kėdainiai, šilumos punkto įrenginių keitimas už 2068,69 Eur ir stogo dangos remontas už 1495,61 Eur iš privalomojo remonto lėšų, Šėtos g. 99, Kėdainiai, pašildytuvo karštam vandeniui keitimas už 951,83 Eur iš kaupimo fondo lėšų ir stogo dangos remontas už 951,83 Eur iš privalomojo remonto lėšų, Šėtos g. 97, Kėdainiai, durų keitimas, praėjimo kontrolės sistemos įrengimas už 2601,84 Eur iš kaupimo fondo lėšų, Vilties g. 12, Dotnuva, Kėdainių r., įvadinio skydo ir įžeminimo skydo montavimas už 1305,05 Eur iš kaupimo fondo lėšų, Dotnuvėlės g. 8, Gudžiūnai, Kėdainių r., remonto darbai už 1598,50 Eur iš kaupimo fondo lėšų, Žalioji g. 3A, Šlapaberžė, Kėdainių r., apšildymo vamzdynų stovų ir magistralės  keitimas už 1169,26 iš kaupimo fondo lėšų, Budrio g. 9, Kėdainiai, automatikos šiluminiame punkte montavimas už 3115,57 Eur iš privalomojo remonto lėšų, Budrio g. 13, Kėdainiai, šilumos punkto remontas, paruošimas šildymo sezonui už 1457,57 Eur iš privalomo remonto lėšų. Daugiausia remonto darbų 2021 m. atlikta: Respublikos g. 22, Kėdainiai, iš privalomo remonto lėšų už 2675,53 Eur ir 2443,15 Eur įkelta butų savininkams į mokestines sąskaitas (remontuota el. instaliacija, karšto ir šalto vandens, fekalo kanalizacijos stovai), Respublikos g. 34, Kėdainiai, iš privalomo remonto lėšų už 4057,65 Eur (keista el. instaliacija, remontuota stogo danga), Sodų g. 12, Kėdainiai, iš privalomo remonto lėšų už 3545,80 Eur (remontuota el. instaliacija, karšto ir šalto vandens, fekalo kanalizacijos stovai), Žemaitės g. 26, Kėdainiai, iš privalomo remonto lėšų už 3802,32 Eur ir iš kaupimo fondo lėšų už 3200,13 Eur (remontuoti karšto ir šalto vandens, fekalo kanalizacijos stovai), Žemaitės g. 30, Kėdainiai, iš kaupimo fondo lėšų už 3981,75 Eur (remontuoti karšto ir šalto vandens, fekalo kanalizacijos stovai), Kačiupio g. 7, Vainotiškiai, Kėdainių r., iš kaupimo fondo lėšų už 11000,71 Eur (atliktas fasado sienų hermetizavimas), Kačiupio g. 2, Vainotiškiai, Kėdainių r., iš kaupimo fondo lėšų už 6001,20 Eur ir iš privalomo remonto lėšų už 942,48 Eur, t. y. viso už 6943,68  Eur, (atliktas fasado tarpblokinių siūlių remontas ir hermetizavimas), ir iš privalomojo remonto lėšų už 796,63 Eur (atliktas kanalizacijos, apšildymo vamzdyno remontai). 
4. FINANSINIŲ IR NEFINANSINIŲ VEIKLOS REZULTATŲ ANALIZĖ, DUOMENYS APIE BENDROVĖS VADOVĄ

	Vertinant 2021 metų bendrovės finansinę veiklą, reikia paminėti, kad išlaikytas įmonės finansinių įsipareigojimų tęstinumas. Pagrindiniai dokumentai, suteikiantys išsamią informaciją apie įmonės finansinę veiklą, yra: 2021 metų balansas, 2021 metų pelno (nuostolių) ataskaita, 2021 metų nuosavo kapitalo pokyčio ataskaita, 2021 metų finansinės atskaitomybės aiškinamasis raštas.
	Šiuose dokumentuose pateikta informacija leidžia vertinti bei kontroliuoti įmonės finansinę padėtį. Finansinės analizės uždavinys – suteikti informaciją apie bendrovę, kuria remiantis būtų galima numatyti perspektyvas ir daryti racionalius valdymo sprendimus susijusius su įmonės veikla.
	UAB „Kėdainių butai“ disponuoja šiais ištekliais:
1. darbo ištekliai (darbuotojai);
2. materialiniai ištekliai: ilgalaikis turtas, apyvartinės priemonės;
3. finansiniai ištekliai: savininkų kapitalas, laikinai naudojami ištekliai;
4. informacija.
	Toliau gerinama daugiabučių namų administravimo paslaugų kokybė, didinant veiklos efektyvumą, glaudžiau bendraujant su gyventojais, operatyviau teikiant informaciją apie planuojamus darbus daugiabučiuose namuose bei reaguojant į gyventojų pageidavimus. Per 2021 metus buvo gauti 258 gyventojų prašymai, skundai ir pranešimai, pateikti atsakymai 67 asmenims.
	Daugiau dėmesio skiriama prevenciniam darbui skolų išieškojimui, siunčiant raginimus ir įspėjimus dėl skolos, sudarant skolos grąžinimo sutartis su gyventojais. 
	Bendrovėje didelis dėmesys yra skiriamas darbuotojų kvalifikacijai kelti. Darbuotojai siunčiami į seminarus, mokymus ir kt.
	Direktorius 2021 m. dalyvavo mokymuose: „Daugiabučio namo atnaujinimo (modernizavimo) projektų administratoriams“.
	Vyriausiasis inžinierius 2021 m. dalyvavo seminaruose: „Statybos vykdymo dokumentacija: teisinė reikšmė“, „Informacinės namų sistemos“, „Daugiabučių namų atnaujinimas (modernizavimas)“. Vyriausiasis inžinierius 2021 m. dalyvavo „Statinio statybos vadovo, statinio statybos techninės priežiūros vadovo“ mokymuose.
Pardavimų vadybininkas 2021 m. dalyvavo seminare: „Daugiabučių namų atnaujinimas (modernizavimas)“. Pardavimų vadybininkas 2021 m. dalyvavo mokymuose: „Daugiabučio namo atnaujinimo (modernizavimo) projektų administratoriams“, „DNAMP sistemos moduliai“.
Vadybininkė 2021 m. dalyvavo seminaruose: „Daugiabučių namų renovacijos tendencijos. Šildymo sistemų darbo optimizavimas“, „Informacinės valdymo sistemos: geroji praktika daugiabučių namų administravime“, „Informacinės namų sistemos“, „Daugiabučių namų atnaujinimas (modernizavimas)“.
 Inžinerinių tinklų meistras 2021 m. dalyvavo mokymuose: „Darbdavio įgalioto asmens darbuotojų saugai ir sveikatai“.
Bendrovės darbuotojai 2021 m. dalyvavo mokymuose  darbuotojų saugos ir sveikatos klausimais. 
	Bendrovės ilgalaikio turto likutinė vertė 2021 m. gruodžio 31 d. sudarė 32750 Eur, iš jų materialusis turtas – 32749 Eur, nematerialusis – 1 Eur.		
               Per 2021 metus įsigyta ilgalaikio materialiojo turto už 1117,82 Eur. Pirkti 2 kompiuteriai ir 1 kanalizacijos vamzdžių pjoviklis. Per 2021 metus nurašyta ilgalaikio turto 1,74 Eur sumai.	
              Atsargų per 2021 metus įsigijo už  51506 Eur, tame tarpe medžiagų – 49966 Eur, degalų – 7783 Eur. Bendrovės pajamoms uždirbti ir poreikiams tenkinti sunaudota medžiagų už 53956 Eur, degalų už 7811 Eur. Atsargų likutis 2021 m. gruodžio 31 d. – 13172,44 Eur, iš jų medžiagos sudaro už 13011 Eur, kuras – 133 Eur. 
Pinigų likutis kasoje ir atsiskaitomosiose sąskaitose bankuose 2021 m. gruodžio 31 d. buvo 213424,96 Eur. 
	Bendrovė 2021 metais savo įsipareigojimus įvykdė. 2021 metų  grynasis pelnas  prieš mokesčius 1805 Eur.
	Bendrovė darbuotojams darbo užmokesčio skolos neturi. Su Valstybine mokesčių inspekcija ir Valstybinio socialinio draudimo fondo valdyba atsiskaito laiku, su kreditoriais atsiskaitoma pagal sutartyse nurodytus terminus.

5. BENDROVĖS DALYVAVIMAS PROJEKTUOSE IR PROGRAMOSE

Esame paskirti administratoriumi programos energinio efektyvumo didinimo daugiabučiuose namuose. 
Gauti AB Šiaulių bankas  pritarimai dėl paskolos atnaujinimo (modernizavimo) daugiabučiams namų projektams finansuoti Šėtos g. 79, Kėdainiai, Pavasario g. 41, Kėdainiai, Parko g. 10, Akademija, Kėdainių r. 
Parengti techniniai darbo projektai, atlikta projektų ekspertizė, nupirkti rangos darbai, pasirašytos paskolos sutartys: Pavasario g. 41, Kėdainiai, Parko g. 10, Akademija, Kėdainių r., Šėtos g. 79, Kėdainiai.
Parengta konkursinė medžiaga ir nupirkti rangos darbai su projektavimu Šėtos g. 79, Kėdainiai.
Parengtas Investicinis planas Lauko g. 14, Kėdainiai, pasirašyta Valstybės paramos sutartis, bet dėl skolininko negautas finansuotojo pritarimas lengvatinio kredito suteikimui, ir VPS nutraukta.
Tęsiame 2019- 2021 m. pradėtus daugiabučių namų atnaujinimo (modernizavimo) rangos darbus Skroblų g. 12, Josvainiai, Kėdainių r., Parko g. 10, Akademija, Kėdainių r., Pavasario g. 41, Kėdainiai, Smilgos g. 12, Kėdainiai, Šėtos g. 79, Kėdainiai, Respublikos g. 38, Kėdainiai, J. Basanavičiaus g. 29, Kėdainiai, Ežero g. 13, Vainotiškiai, Kėdainių r., Ežero g. 17, Vainotiškiai, Kėdainių r.
Parengti IP ir pateikti VIII etapo paraiškoms Knypavos g. 3, Kėdainiai, J. Basanavičiaus g. 11, Kėdainiai, J. Basanavičiaus g. 21, Kėdainiai, Paeismilgio g. 11, Kėdainiai, renovacijai.
Baigti daugiabučių atnaujinimo (modernizavimo) projektai gavus Statybos užbaigimo aktą: Ežero g. 13, Vainotiškiai, Kėdainių r., Ežero g. 17, Vainotiškiai, Kėdainių r., J. Basanavičiaus g. 29, Kėdainiai, Respublikos g. 38, Kėdainiai, Gegučių g. 17, Kėdainiai.
Būdami energinio efektyvumo didinimo daugiabučiuose namuose programos įgyvendinimo administratoriumi, planuojame ir toliau organizuoti  susirinkimus, kuriuose sieksime butų savininkams išsamiau išaiškinti namo renovacijos naudą.
Nuo 2021 m. vasario mėn. iki 2021 m. gruodžio mėn. buvo dirbama su Valstybės remiama suskystintų dujų balionų šalinimo programa: buvo suorganizuota su daugiabučiais namais susirinkimai arba balsavimai raštu, teikiamos paraiškos, ieškoma rangovų, dirbama su daugiabučių namų butų savininkais, kuriems per spalio- lapkričio mėn. buvo surasti rangovai, keičiama elektros instaliacija, ir kurie turėjo įsigyti elektrines virykles vietoj senų dujinių viryklių. Aplinkos projektų valdymo agentūrai (APVA) buvo pateikta 12 daugiabučių namų paraiškų, iš kurių patvirtintos 8, o 4 dėl lėšų trūkumo paliktos rezerviniame sąraše kitiems metams. Buvo dirbama su 8 daugiabučių namų butų savininkais. Suskystintų dujų balionų keitimas daugiabučiuose alternatyviais energijos šaltiniais buvo atliktas šiuose daugiabučiuose namuose: J. Basanavičiaus g. 25, Kėdainiai, už 13460,04 Eur, J. Basanavičiaus g. 42, Kėdainiai, už 9471,88 Eur, J. Basanavičiaus g. 46, Kėdainiai, už 7976,32 Eur, Šėtos g. 91, Kėdainiai, už 4985,20 Eur,  Naujoji g. 7, Tiskūnai, Kėdainių r., už 6730,02 Eur, Liepų g. 25, Kunioniai, Kėdainių r., už 4735,94 Eur, Melioratorių g. 2A, Vilainių k., Kėdainių r., už 19691,54 Eur, Dotnuvėlės g. 3, Gudžiūnai, Kėdainių r., už 12463,00 Eur. 
	
6. BENDROVĖS VEIKLOS PLANAI IR PROGNOZĖS

Užtikrinti ir gerinti pastatų inžinerinių sistemų priežiūrą.
Siekti, kad tiekiamos paslaugos atitiktų kokybės reikalavimus.
Didinti teikiamų administravimo ir inžinerinių sistemų priežiūros apimtis.
Dalyvauti savivaldybės administracijos kitų organizacijų rengiamuose konkursuose.
Tęsti pastatų renovaciją.
Kviesti gyventojus aktyviau dalyvauti pastatų modernizavimo ir renovavimo programoje.
Teikti informaciją gyventojams apie programų tikslus, naudą ir galimybes.
Didinti kiekvieno darbuotojo atsakomybę už savo veiklą. Esant finansinėms galimybėms, geriems įmonės darbo rezultatams, siekiant motyvuoti darbuotojus, reikalinga tobulinti priedų ir premijų skyrimo tvarką. Siekiant didinti kiekvieno darbuotojo atsakomybę už savo veiklą, užtikrinti darbo kokybę, organizacijoje reikalinga atlikto darbo vertinimo ir grįžtamojo ryšio sistema. 
Skatinti asmeninę iniciatyvą. Siekti, kad darbuotojai kuo daugiau panaudotų savo sugebėjimus, ugdytų kompetenciją, turėtų daugiau atsakomybės ir laisvės reikšti asmeninę iniciatyvą.
Tęsti darbuotojų kvalifikacijos kėlimą.
Teikti savivaldybės tarybai tvirtinti naujų ir teikiamų paslaugų perskaičiuotas kainas.
Siekti bendrovės vykdomos veiklos pelningumo.
Dirbti su skolininkais (raginimai, išieškojimai teisme ir kt., antstoliai, beviltiškų skolų nurašymas).	



Direktorius	                                                                                                            Kęstutis Vaitkevičius	     

